පාසල් ළමයින් ප්‍රවාහනය කරන වෑන් රථ තුළ එම දරුවන්ගේ ආරක්‍ෂාව සහතික වී තිබේද යන්න තහවුරු කිරීමට එම රියැදුරන් මෙයට පෙර යම් අපරාධයකට අධිකරණය ඉදිරියේ වරදකරුවන් වී තිබේද, ළමා අපයෝජන, අපචාරවලට ඔවුන් වරදකරුවන් වී තිබේද යන තොරතුරු අනාවරණය කර ගැනීමෙන් පසු එසේ නොමැතිවූවන් බවට එම රියැදුරන් පදිංචි ප්‍රදේශයේ පොලිස් ස්ථාන මගින් ලබා දෙන පොලිස් නිශ්කාශන සහිතක පිරික්සීමෙන් අනතුරුව ජාතික ළමා ආරක්‍ෂක අධිකාරිය මෙම ලියාපදිංචි සහතිකය නිකුත් කරයි.මෙම ලියාපදිංචි සහතික නිකුත් කිරීම හරහා දරුවන්ගේ අනාගතය සුරක්‍ෂිත කිරීමට ජාතික ළමා ආරක්‍ෂක අධිකාරිය දරන වෑයමට අකුල් හෙළන පිරිස් මෙම වැඩපිළිවෙළ කඩාකප්පල් කිරීමට වෑයම් කරන බවත්, එක්තරා පාසල් ප්‍රවාහන වෑන් රථ සංගමයක් මේ පිළිබඳව අසත්‍ය ප්‍රචාර නිකුත් කරමින් බාධා කරන බවත්, ජාතික ළමා ආරක්‍ෂක අධිකාරියේ සභාපතිනී නීතිඥ අනෝමා දිසානායක මහත්මිය කියයි.